סטודיו סי

סטודיו סי (באנגלית: Studio C) היא רשת ישראלית שהוקמה בשנת 1990 ומתמחה במגוון חוגים ופעילויות ספורטיביות לנשים בתחום החיטוב, התעמלות אחרי לידה הכושר והדיאטה.

הרשת מונה 35 סניפים בפריסה ארצית.

יו"ר החברה פיני כהן, מבעלי חברת אמריקה ישראל ושותפים נוספים מקבוצת מאיר מכוניות רכשו את הרשת בשנת 2009 עד 2019.

מנכ"לית הרשת משנת 2009 עד 2019 סמדר אשכנזי רייויט, רואת חשבון. לפני כן שימשה כסמנכ"לית הכספים של הרשת למשך 8 שנים.

ברשת מועסקות כ-600 נשים מתחומי הבריאות - דיאטניות קליניות, ההדרכה - מדריכות אירובי, פילאטיס, מורות לחינוך גופני ואדמיניסטרציה. הרשת מנצלת בין היתר שיטת "קלנטיקס" שהומצאה על ידי קלן פינקני.

בשנת 2021 נודע כי בעקבות השפעותיה של מגפת הקורונה, הרשת תיסגר לאלתר. בגלובס פורסם כי מעבר לסגירה הכוללת, נאלצה הרשת לסגור חמישה סניפים קודם לכן. בעקבות הודעת הסגירה הועלו טענות על הונאת לקוחות החברה, שבתקופה הסמוכה להודעה שווקו להן חבילות־מבצע ושוכנעו לרכוש מינוי שנתי מוזל בתשלום אחד מראש, למרות שהרשת ידעה על מצבה הפיננסי הקשה, ושלכאורה גם ידעה שלא תוכל לספק את השירות עליו גבתה כספים. באותו יום שפורסמה הידיעה, חלק מלקוחות החברה פתחו בפייסבוק קבוצת "נפגעות סטודיו סי", המיועדת למאבק משפטי מאוגד בנושא, ואליה הצטרפו מעל אלף חברות. בדיון שנערך בבית המשפט המחוזי בירושלים מספר ימים לאחר מכן, מינה השופט שני נאמנים לבחון את בקשת הרשות להגנת הצרכן להשיב את כספי המנויים שנגבו במבצע. ב-15 באוגוסט נבחרה הצעתה של רונית רפאל לרכישת הרשת.

קישורים חיצוניים 
 
 סמדר אשכנזי, תכירו: מנכ"לית של רשת סטודיו סי: באתר רוח נשית, 17 בינואר 2011
 
 אמריקה ישראל - חברת נדל"ן מבעלי השליטה ברשת סטודיו סי.
 פיני כהן, יו"ר החברה באתר biz portal - פיני כהן מצטרף כשותף בגרעין השליטה של "אמריקה ישראל".

הערות שוליים

חברות ישראליות
ישראל: ארגוני ספורט
ישראל: ספורט נשים
התעמלות
כושר גופני